**FORMÅL MED ØVELSEN:**

**KOMPETENCER**

**STARK**

At beskrive de opnåede kompetencer fra fx et projektarbejde eller en anden erfaring.

Eksemplet her bliver med udgangspunkt i et projektarbejde.

**SÅDAN GØR DU:**

1. Vælg et projekt, som det giver mening for dig at beskrive og reflektere over – fx dit seneste projekt.
2. Brug STARK-modellen herunder til at beskrive projektet.

**EKSEMPEL:**

*Eksemplet er skrevet med udgangspunkt i et kandidatspeciale på uddannelsen i Anvendt Filosofi.*

Situation: Sundhedsvæsenet har ikke ubegrænsede ressourcer. Derfor bliver der nødt til at være en begrænsning i, hvor mange ressourcer man kan afsætte til den enkelte patient(gruppe). Problematikken er særligt aktuel idet der i dag udvikles specialbehandlinger til en meget lille patientgruppe, hvilket resulterer i meget høje markedspriser på behandlingerne. Det rejser derfor en række sundhedsfaglige, sundhedsøkonomiske, politiske og etiske problemstillinger.

Task: Hvordan kan man udvikle en model for fordeling af ressourcerne, og hvilke faktorer og etiske overvejelser kommer i spil i forbindelse med prioriteringen af ressourcefordelingen?

Action: Undersøgelse af aktuel best practice inden for sundhedsøkonomisk praksis, interview med rådmand i kultur- og sundhedsforvaltningen i Aalborg Kommune, komparativ analyse mellem hhv. pligt- og nytteetiske argumenter, nuancering af QALY-begrebet (quality-adjusted life year).

Result: En perspektivering af de etiske implikationer af forskellige ressourcefordelingsmodeller i sundhedsvæsenet. Perspektiveringen kan hjælpe med at kvalificere de videre sundhedsfaglige og politiske debatter ifm. ressourcefordelingsmodellernes fremtidige udvikling.

Kompetencer: Kendskab til sundhedsvæsenet (og velfærdssystemet generelt), viden om samfunds- og sundhedsøkonomi, etisk argumentation, forståelse af politisk styrede organisationer, interviewmetoder, videnskabsteori, dataindsamling, projektarbejde/afrapportering.

**STARK FOR MIN ERFARING**

|  |  |
| --- | --- |
| **SITUATION** |  |
| **TASK** |  |
| **ACTION** |  |
| **RESULT** |  |
| **KOMPETENCE** |  |